**VLADA REPUBLIKE HRVATSKE**

**Akcijski plan**

**za administrativno rasterećenje gospodarstva**

**2020**

**travanj 2020.**

1. **UVOD**

Akcijski plan za administrativno rasterećenje gospodarstva 2020 četvrti je godišnji plan mjera za uklanjanje administrativnih prepreka i rezultat je kontinuiranog rada Vlade Republike Hrvatske na stvaranju jednostavnijeg i jeftinijeg poslovnog okruženja.Donošenjem ovog Akcijskog plana, Hrvatska ispunjava obvezu iz Nacionalnog programa reformi u okviru Europskog semestra, kao i obvezu iz Akcijskog plana Republike Hrvatske za pridruživanje Europskom tečajnom mehanizmu II (ERM II) i bankovnoj uniji.

Prethodna tri Akcijska plana za administrativno rasterećenje gospodarstva 2017, 2018 i 2019 odnose se na obveze koje poslovni sektor opterećuju sa 12,4 milijarde kuna. Provedbom svih mjera iz tri Akcijska plana gospodarstvo se rasterećuje za 2,7 milijarde kuna, odnosno 21,86%. Do kraja travnja je provedeno 387 mjera s ostvarenim financijskim rasterećenjem od 2,2 milijarde kuna, čime je već ostvareno umanjenje obveza za 17,47%.

|  |
| --- |
| Akcijskim planom za administrativno rasterećenje gospodarstva 2020 se rasterećuje gospodarstvo za dodatnih **686,6 milijuna kuna**. Predmetni Akcijski plan sadrži prijedloge optimizacije i digitalizacije administrativnih postupaka koji su u postupku savjetovanja s poslovnom zajednicom utvrđeni kao najviše opterećujući za privatni sektor. |

|  |  |  |  |  |
| --- | --- | --- | --- | --- |
|  | Administrativni postupak | EX POST - procjena trenutnog troška za poslovne subjekte  (HRK) | EX ANTE - procjena rasterećenja za poslovne subjekte  (HRK) | Procjena rasterećenja za poslovne subjekte  (%) |
|  | Optimizacija i digitalizacija postupka ostvarivanja prava u okviru mjera aktivne politike zapošljavanja | 22.615.000 | 13.986.000 | 62% |
|  | Digitalizacija postupka evidencije podataka iz mirovinskog osiguranja | 33.667.000 | 22.652.000 | 67% |
|  | Elektroničko podnošenje zahtjeva za ostvarivanje prava iz mirovinskog osiguranja | / | / | / |
|  | Digitalizacija postupka povrata isplaćenih naknada plaća za vrijeme privremene nesposobnosti/spriječenosti za rad | 33.486.000 | 25.467.000 | 76% |
|  | Uspostava jedinstvene platforme za plaćanje obveznih naknada | 177.054.000 | 118.036.000 | 67% |
|  | Pojednostavljenje administrativnih zahtjeva za rad na izdvojenom mjestu rada | 15.369.000 | 15.369.000 | 100% |
|  | Digitalizacija postupka ishođenja uvjerenja da se ne vodi kazneni postupak za pravne osobe | 462.000 | 254.000 | 55% |
|  | Uspostava elektroničke komunikacije između pravnih osoba i sudova | / | / | / |
|  | Digitalizacija podnošenja zahtjeva za jednostavno priključenje na mrežu električne energije | 4.564.000 | 2.982.000 | 65% |
|  | Uvođenje digitalizirane građevinske knjige e-Građevinski dnevnik | 657.198.750 | 487.920.284 | 74% |
| UKUPNO | | **944.415.750** | **686.666.284** | **72%** |

1. **MJERE OPTIMIZACIJE I DIGITALIZACIJE ADMINISTRATIVNIH POSTUPAKA** 
   1. **Optimizacija i digitalizacija postupka ostvarivanja prava u okviru mjera aktivne politike zapošljavanja**

Zahtjev za ostvarivanje mjera aktivne politike zapošljavanja s pripadajućom popratnom dokumentacijom sada se podnosi osobno djelomično u papirnatom obliku u uredima Hrvatskog zavoda za zapošljavanje. Po pozitivnoj ocjeni zahtjeva sklapa se ugovor o dodjeli državne potpore između poslodavca i Hrvatskog zavoda za zapošljavanje. Za vrijeme trajanja ugovora poslodavac je dužan redovito izvještavati Hrvatski zavod za zapošljavanje o prisutnosti radnika (učestalost izvještavanja ovisi o pojedinoj mjeri).

**Administrativni postupak će se optimizirati u dvije faze, kroz elektroničko podnošenje zahtjeva za ostvarivanje mjera aktivne politike zapošljavanja te smanjenje opsega potrebne dokumentacije koju će poslodavci trebati dostaviti.**

**Faza I**

|  |  |  |
| --- | --- | --- |
| **Aktivnosti** | **Nadležno tijelo** | **Rok provedbe** |
| 1. Izrada IT rješenja za nadogradnju informatičkog sustava Hrvatskog zavoda za zapošljavanje | Ministarstvo rada i mirovinskoga sustava u suradnji s Hrvatskim zavodom za zapošljavanje | IV. kvartal 2020. |
| 1. Nadogradnja informatičkog sustava Hrvatskog zavoda za zapošljavanje funkcionalnostima potrebnim za elektroničko podnošenje zahtjeva za ostvarivanje mjera aktivne politike zapošljavanja | Ministarstvo rada i mirovinskoga sustava u suradnji s Hrvatskim zavodom za zapošljavanje | IV. kvartal 2020. |
| 1. Izmjene Uvjeta i načina korištenja sredstava za provedbu mjera aktivne politike zapošljavanja u 2020. godini | Ministarstvo rada i mirovinskoga sustava u suradnji s Hrvatskim zavodom za zapošljavanje | IV. kvartal 2020. |
| 1. Interna edukacija o korištenju novih funkcionalnosti sustava Hrvatskog zavoda za zapošljavanje | Ministarstvo rada i mirovinskoga sustava u suradnji s Hrvatskim zavodom za zapošljavanje | IV. kvartal 2020. |
| 1. Upoznavanje korisnika (poslovnih subjekata) s novim funkcionalnostima sustava Hrvatskog zavoda za zapošljavanje | Ministarstvo rada i mirovinskoga sustava u suradnji s Hrvatskim zavodom za zapošljavanje | IV. kvartal 2020. |

**Faza II**

|  |  |  |
| --- | --- | --- |
| **Aktivnosti** | **Nadležno tijelo** | **Rok provedbe** |
| 1. Izrada IT rješenja za nadogradnju informatičkog sustava e-Burza te izrada korisničkog priručnika | Ministarstvo rada i mirovinskoga sustava u suradnji s Hrvatskim zavodom za zapošljavanje | I. kvartal 2021. |
| 1. Nadogradnja informatičkog sustava e-Burza funkcionalnostima potrebnim za elektroničko podnošenje zahtjeva za ostvarivanje mjera aktivne politike zapošljavanja | Ministarstvo rada i mirovinskoga sustava u suradnji s Hrvatskim zavodom za zapošljavanje | I. kvartal 2021. |
| 1. Nadogradnja informatičkog sustava e-Burza funkcionalnostima kojim će se Hrvatskom zavodu za zapošljavanje omogućiti preuzimanje JOPPD obrasca i potvrde o stanju duga po osnovi poreza i drugih javnih davanja o kojima evidenciju vodi Ministarstvo financija – Porezna uprava te godišnjeg financijskog izvještaja poduzetnika GFI-POD od Financijske agencije | Ministarstvo rada i mirovinskoga sustava u suradnji s Hrvatskim zavodom za zapošljavanje, Ministarstvom financija - Poreznom upravom i Financijskom agencijom | IV. kvartal 2020. |
| 1. Izmjena Uvjeta i načina korištenja sredstava za provedbu mjera aktivne politike zapošljavanja | Ministarstvo rada i mirovinskoga sustava u suradnji s Hrvatskim zavodom za zapošljavanje | IV. kvartal 2020. |
| 1. Interna edukacija o korištenju novih funkcionalnosti sustava e-Burza | Ministarstvo rada i mirovinskoga sustava u suradnji s Hrvatskim zavodom za zapošljavanje | I. kvartal 2021. |
| 1. Upoznavanje korisnika (poslovnih subjekata) s novim funkcionalnostima sustava e-Burza | Ministarstvo rada i mirovinskoga sustava u suradnji s Hrvatskim zavodom za zapošljavanje | I. kvartal 2021. |
| 1. Povezivanje elektroničke usluge e-Burza sa sustavom e-Poslovanje | Ministarstvo rada i mirovinskoga sustava u suradnji s Hrvatskim zavodom za zapošljavanje i Ministarstvom uprave | I. kvartal 2021. |
|  |  | |
| **EX POST - procjena trenutnog troška za poslovne subjekte** | **22.615.000 kn** | |
| **EX ANTE - procjena rasterećenja za poslovne subjekta** | **13.986.000 kn** | |
| **Procjena rasterećenja za poslovne subjekte** | **62%** | |

* 1. **Digitalizacija postupka evidencije podataka iz mirovinskog osiguranja**

Hrvatski zavod za mirovinsko osiguranje svojim Pravilnikom o postupku i načinu kontrole podataka o kojima ovise prava iz mirovinskog osiguranja („Narodne novine“, br. 43/14 i 19/17) utvrđuje postupak i način kontrole pravilnosti podataka o stažu osiguranja i osnovicama koje služe za ostvarivanje prava iz mirovinskog osiguranja (prava na starosnu, prijevremenu starosnu mirovinu, obiteljsku mirovinu i prava na osnovi smanjenja radne sposobnosti uz preostalu radnu sposobnost, djelomičnog i potpunog gubitka radne sposobnosti). Za potrebe kontrole staža osiguranja i osnovica poslodavac je obvezan za svaku godinu sastaviti Rekapitulacije podataka za postupak kontrole i Popis radnika kojima se staž osiguranja računa s povećanim trajanjem. Popunjene rekapitulacije i popise poslodavac je obvezan pripremiti za postupak kontrole, ali ih nije dužan dostavljati Hrvatskom zavodu za mirovinsko osiguranje.

Kada kontrolori Hrvatskog zavoda za mirovinsko osiguranje u postupku kontrole podataka o stažu osiguranja, osnovicama za ostvarivanje prava iz mirovinskog osiguranja kao i ostvarivanja prava na mirovinu utvrde da za osiguranika nisu evidentirani svi podaci o osnovicama i stažu osiguranja u evidencijama Hrvatskog zavoda za mirovinsko osiguranje ili utvrde da te podatke treba ispraviti, poslodavac je obvezan Hrvatskom zavodu za mirovinsko osiguranje dostaviti Obrazac MPP-1s traženim podacima. Obrazac MPP-1 dostavlja se također i u postupcima ostvarivanja prava iz mirovinskog osiguranja te u postupcima provođenja mjera za povećanje ažurnosti HZMO-a.

**Administrativni postupak će se optimizirati u 2 faze kroz elektroničko podnošenje MPP-1 obrasca i digitalizaciju postupka kontrole podataka obveznika o kojima ovise prava iz mirovinskog osiguranja na način da se u elektroničkom obliku dostavlja rekapitulacija podataka, popis radnika s beneficiranim stažem te ostala potrebna dokumentacija od strane poslodavca i zapisnici o obavljenoj kontroli od strane Hrvatskog zavoda za mirovinsko osiguranje.**

|  |  |  |  |
| --- | --- | --- | --- |
| **Faza I** |  |  |  |
| **Aktivnosti** | **Nadležno tijelo** | **Rok provedbe** |
| 1. Provođenje nabave za izradu tehničkih specifikacija, izradu IT rješenja za nadogradnju informatičkog sustava te izradu korisničkog priručnika | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | III. kvartal 2020. |
| 1. Nadogradnja informatičkog sustava lana.mirovinsko.hr funkcionalnostima potrebnim za elektroničko ispunjavanje i podnošenje MPP-1 obrasca | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | IV. kvartal 2020. |
| 1. Izmjene Pravilnika o vođenju matične evidencije Hrvatskog zavoda za mirovinsko osiguranje („Narodne novine“, br. 159/13, 22/15, 57/15, 125/15, 19/17 i 22/19) | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | IV. kvartal 2020. |
| 1. Interna edukacija o korištenju novih funkcionalnosti sustava lana.mirovinsko.hr | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | IV. kvartal 2020. |
| 1. Upoznavanje korisnika (poslovnih subjekata) s novim funkcionalnostima sustava lana.mirovinsko.hr | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | IV. kvartal 2020. |
|  |  |  |
| **Faza II** |  |  |
| **Aktivnosti** | **Nadležno tijelo** | **Rok provedbe** |
| 1. Provođenje nabave za izradu tehničkih specifikacija, izradu IT rješenja za nadogradnju informatičkog sustava te izradu korisničkog priručnika | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | III. kvartal 2021. |
| 1. Nadogradnja informatičkog sustava lana.mirovinsko.hr funkcionalnostima potrebnim za elektroničko ispunjavanje obrazaca Rekapitulacija podataka za postupak kontrole te Popis radnika kojima se staž računa s povećanim trajanjem, omogućavanje elektroničkog uvida u ispunjene obrasce kontrolorima Hrvatskog zavoda za mirovinsko osiguranje i dostava zapisnika o obavljenoj kontroli elektroničkim putem | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | III. kvartal 2021. |
| 1. Izmjene Pravilnika o postupku i načinu kontrole podataka o kojima ovise prava iz mirovinskog osiguranja („Narodne novine“, br. 43/14 i 19/17) | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | III. kvartal 2021. |
| 1. Interna edukacija o korištenju novih funkcionalnosti sustava lana.mirovinsko.hr | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | IV. kvartal 2021. |
| 1. Upoznavanje korisnika (poslovnih subjekata) s novim funkcionalnostima sustava lana.mirovinsko.hr | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | IV. kvartal 2021. |

|  |  |
| --- | --- |
| **EX POST - procjena trenutnog troška za poslovne subjekte** | **33.667.000 kn** |
| **EX ANTE - procjena rasterećenja za poslovne subjekta** | **22.652.000 kn** |
| **Procjena rasterećenja za poslovne subjekte** | **67%** |

* 1. **Elektroničko podnošenje zahtjeva za ostvarivanje prava iz mirovinskog osiguranja**

Postupak za ostvarivanje prava iz mirovinskog osiguranja pokreće se podnošenjem zahtjeva za priznavanje prava na starosnu ili prijevremenu mirovinu i popratne dokumentacije u papirnatom obliku područnoj službi/ispostavi Hrvatskog zavoda za mirovinsko osiguranje prema mjestu prebivališta, odnosno boravišta osobe koja podnosi zahtjev. Zahtjev je moguće besplatno predati i u poštanskim uredima na području Hrvatske. Osiguranik zatim na kućnu adresu dobiva obavijest Središnjeg registra osiguranika (REGOS) o informativnom izračunu mirovine te donosi odluku o izboru mirovine samo iz I. ili iz oba obvezna stupa mirovinskog osiguranja. O izboru mirovine osiguranici su obvezni na šalteru Središnjeg registra osiguranika u bilo kojoj poslovnici Financijske agencije dati osobno potpisanu izjavu o vrsti mirovine za koju su se opredijelili. Izjava se daje usmenim putem te se može podnijeti osobno ili putem opunomoćenika (u tom slučaju potrebno je u Središnji registar osiguranika dostaviti punomoć, osobno ili poštom). Podatak o vrsti izabrane mirovine Središnji registar osiguranika dostavlja Hrvatskom zavodu za mirovinsko osiguranje, na temelju kojeg Hrvatski zavod za mirovinsko osiguranje budućem korisniku mirovine izdaje rješenje o priznavanju prava na mirovinu. Nakon što Središnji registar osiguranika od Hrvatskog zavoda za mirovinsko osiguranje zaprimi podatke iz rješenja, Središnji registar osiguranika izrađuje dva primjerka obrasca R-POD (Prijava o izboru osiguravajućeg društva) i dostavlja ih budućem korisniku mirovine na potpis.

**Administrativni postupak će se optimizirati kroz elektroničko podnošenje zahtjeva za ostvarivanje prava iz mirovinskog osiguranja za korisnika mirovine (osiguranika) putem sustava e-Građani koristeći NIAS identifikacijski i autentifikacijski sustav.**

|  |  |  |
| --- | --- | --- |
| **Aktivnosti** | **Nadležno tijelo** | **Rok provedbe** |
| 1. Provođenje nabave za izradu tehničkih specifikacija, izradu IT rješenja za nadogradnju informatičkog sustava te izradu korisničkog priručnika | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | II. kvartal 2020. |
| 1. Nadogradnja informatičkog sustava Hrvatskog zavoda za mirovinsko osiguranje funkcionalnostima potrebnim za elektroničko podnošenje zahtjeva za ostvarivanje prava iz mirovinskog osiguranja | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | IV. kvartal 2020. |
| 1. Povezivanje elektroničke usluge Hrvatskog zavoda za mirovinsko osiguranje sa sustavom e-Građani (podskupina e-Poslovanje) te NIAS identifikacijskim i autentifikacijskim sustavom | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje i Ministarstvom uprave | IV. kvartal 2020. |
| 1. Interna edukacija o korištenju novih funkcionalnosti sustava e-Građani | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | IV. kvartal 2020. |
| 1. Upoznavanje korisnika (osiguranika) s novim funkcionalnostima sustava e-Građani | Ministarstvo rada i mirovinskoga sustava u suradnji s Hrvatskim zavodom za mirovinsko osiguranje | IV. kvartal 2020. |

* 1. **Digitalizacija postupka povrata isplaćenih naknada plaća za vrijeme privremene nesposobnosti/spriječenosti za rad**

Naknadu plaće za vrijeme privremene nesposobnosti/spriječenosti za rad obračunava i isplaćuje iz svojih sredstava osiguraniku pravna, odnosno fizička osoba – poslodavac. Sredstva koja je poslodavac isplatio Hrvatski zavod za zdravstveno osiguranje je u slučajevima propisanim čl. 41. st. 3. i 4. Zakona o obveznom zdravstvenom osiguranju („Narodne novine“, br. 80/13, 137/13 i 98/19) (od 43. dana privremene nesposobnosti za rad, odnosno od 8. dana privremene nesposobnosti za rad za invalida rada te od 1. dana privremene nesposobnosti za rad u slučaju pratnje osobe na liječenje, zbog njege oboljelog djeteta ili supružnika te zbog priznate ozljede na radu, odnosno profesionalne bolesti) obvezan vratiti poslodavcu u roku od 45 dana, odnosno 30 dana od dana primitka zahtjeva za povrat. Uz zahtjev, poslodavac je obvezan priložiti obrazac Potvrda o plaći i obrazac Izvješće o privremenoj nesposobnosti/spriječenosti za radte dokumentaciju o izvršenim isplatama plaće. Dokumentacija se u cijelosti podnosi u papirnatom obliku, osobnim dolaskom u regionalne urede/područne službe Hrvatskog zavoda za zdravstveno osiguranje.

**Administrativni postupak će se optimizirati kroz elektroničko podnošenje zahtjeva za povrat isplaćenih plaća za vrijeme privremene nesposobnosti/spriječenosti za rad i popratne dokumentacije te smanjenje opsega potrebne dokumentacije koju će poslodavci trebati dostaviti.**

|  |  |  |
| --- | --- | --- |
| **Aktivnosti** | **Nadležno tijelo** | **Rok provedbe** |
| 1. Razvoj web servisa dnevnog preuzimanja od strane poslodavca podataka o bolovanjima zaposlenika (digitalizirani oblik Izvješća o privremenoj nesposobnosti za rad) | Ministarstvo zdravstva u suradnji s Hrvatskim zavodom za zdravstveno osiguranje | Provedeno |
| 1. Povezivanje elektroničke usluge Hrvatskog zavoda za zdravstveno osiguranje sa sustavom e-Poslovanje | Ministarstvo zdravstva u suradnji s Hrvatskim zavodom za zdravstveno osiguranje i Ministarstvom uprave | II. kvartal 2020. |
| 1. Nadogradnja informatičkog sustava e-Zdravstveno funkcionalnostima kojim će se poslodavcima omogućiti uvid u podatke o bolovanjima zaposlenika – digitalizirano izvješće o privremenoj nesposobnosti za rad te digitalizirana potvrda o privremenoj nesposobnosti za rad | Ministarstvo zdravstva u suradnji s Hrvatskim zavodom za zdravstveno osiguranje | Provedeno |
| 1. Nadogradnja informatičkog sustava e-Zdravstveno funkcionalnostima kojim će se omogućiti dostava specifikacije odobrenih refundacija poslodavcu | Ministarstvo zdravstva u suradnji s Hrvatskim zavodom za zdravstveno osiguranje | IV. kvartal 2020. |
| 1. Nadogradnja informatičkog sustava funkcionalnostima kojim će se Hrvatskom zavodu za zdravstveno osiguranje omogućiti preuzimanje podataka iz Obrazaca JOPPD od Ministarstva financija - Porezne uprave | Ministarstvo zdravstva u suradnji s Hrvatskim zavodom za zdravstveno osiguranje i Ministarstvom financija - Poreznom upravom | IV. kvartal 2020. |
| 1. Nadogradnja informatičkog sustava funkcionalnostima kojim će se Hrvatskom zavodu za zdravstveno osiguranje omogućiti preuzimanje potvrde o isplati plaće od Financijske agencije | Ministarstvo zdravstva u suradnji s Hrvatskim zavodom za zdravstveno osiguranje i Financijskom agencijom | IV. kvartal 2020. |
| 1. Nadogradnja informatičkog sustava e-Zdravstveno funkcionalnostima potrebnim za elektroničko podnošenje zahtjeva poslodavca za refundacijom bolovanja | Ministarstvo zdravstva u suradnji s Hrvatskim zavodom za zdravstveno osiguranje | I. kvartal 2021. |
| 1. Izmjene Pravilnika o uvjetima i načinu ostvarivanja prava iz obveznog zdravstvenog osiguranja („Narodne novine“, br. 49/14, 51/14, 11/15, 17/15, 123/16 i 129/17) | Ministarstvo zdravstva u suradnji s Hrvatskim zavodom za zdravstveno osiguranje | I. kvartal 2021. |

|  |  |
| --- | --- |
| **EX POST - procjena trenutnog troška za poslovne subjekte** | **33.486.000** |
| **EX ANTE - procjena rasterećenja za poslovne subjekta** | **25.467.000** |
| **Procjena rasterećenja za poslovne subjekte** | **76%** |

* 1. **Uspostava jedinstvene platforme za plaćanje obveznih naknada**

Svaki poslovni subjekt u Hrvatskoj dužan je na godišnjoj razini plaćati određen broj davanja, primjerice: spomeničku rentu, članarinu turističkim zajednicama, članarinu Hrvatskoj gospodarskoj komori, komorski doprinos Hrvatskoj obrtničkoj komori, kao i brojne druge naknade. Njihov broj i iznos ovisi o tome posluje li poduzetnik kao d.o.o., j.d.o.o. ili obrtnik, kao i o veličini poslovnog subjekta i njegovom prihodu. Plaćanje ovih davanja vrši se na godišnjoj, mjesečnoj i kvartalnoj razini te je poduzetnicima često teško pratiti što su sve dužni podmiriti i u kojem roku kako bi poslovali u skladu sa zakonom. Također, administrativno opterećenje samog postupka plaćanja davanja često je neproporcionalno u odnosu na iznos davanja, gdje poduzetnici troše značajnu količinu vremena na plaćanje ponekad relativno malih iznosa.

**Administrativni postupak će se optimizirati kroz razvoj nove e-usluge koja nudi popis određenih davanja koja je poduzetnik dužan podmiriti s kalendarom plaćanja odnosno rokovima za njihovo podmirenje i mogućnost izravnog plaćanja navedenih davanja.**

|  |  |  |
| --- | --- | --- |
| **Aktivnosti** | **Nadležno tijelo** | **Rok provedbe** |
| 1. Izrada tehničkih specifikacija za IT rješenje za plaćanje tipičnih davanja | Ministarstvo gospodarstva, poduzetništva i obrta u suradnji s Financijskom agencijom | III. kvartal 2020. |
| 1. Razvoj nove e-usluge za plaćanje tipičnih davanja poduzetnika:  * Naknada za općekorisne funkcije šuma * Članarina turističkim zajednicama * Spomenička renta * Radiotelevizijska pristojba * Članarina Hrvatskoj gospodarskoj komori * Članarina Hrvatskoj obrtničkoj komori * Naknada za neispunjenje kvote za zapošljavanje osoba s invaliditetom | Ministarstvo gospodarstva, poduzetništva i obrta u suradnji s Ministarstvom financija - Poreznom upravom, Ministarstvom poljoprivrede, Ministarstvom turizma, Ministarstvom kulture, Hrvatskom gospodarskom komorom, Hrvatskom obrtničkom komorom, Ministarstvom rada i mirovinskoga sustava i Financijskom agencijom, | III. kvartal 2021. |
| 1. Povezivanje elektroničke usluge za plaćanje tipičnih davanja poduzetnika sa sustavom e-Poslovanje | Ministarstvo gospodarstva, poduzetništva i obrta u suradnji s Ministarstvom uprave i Financijskom agencijom | IV. kvartal 2021. |
| 1. Upoznavanje korisnika (poslovnih subjekata) s novom e-uslugom za plaćanje tipičnih davanja | Ministarstvo gospodarstva, poduzetništva i obrta u suradnji s Ministarstvom financija - Poreznom upravom, Ministarstvom poljoprivrede, Ministarstvom turizma, Ministarstvom kulture, Ministarstvom rada i mirovinskoga sustava, Hrvatskom gospodarskom komorom, Hrvatskom obrtničkom komorom i Financijskom agencijom | IV. kvartal 2021. |

|  |  |
| --- | --- |
| **EX POST - procjena trenutnog troška za poslovne subjekte** | **177.054.000** |
| **EX ANTE - procjena rasterećenja za poslovne subjekta** | **118.036.000** |
| **Procjena rasterećenja za poslovne subjekte** | **67%** |

* 1. **Pojednostavljenje administrativnih zahtjeva za rad na izdvojenom mjestu rada (rad u prostoru koji nije prostor poslodavca ili rad kod kuće) za male rizike**

Rad na izdvojenom mjestu rada (u većini slučajeva rad kod kuće) trenutno se temelji na ugovoru o radu na izdvojenom mjestu rada. Izdvojeno mjesto rada smatra se također mjestom rada i poslodavac je na istom obvezan primjenjivati odredbe Zakona o zaštiti na radu i propisa donesenih na temelju njega, što znači da je poslodavac obvezan izraditi procjenu rizika za sve poslove koje radnici obavljaju uključujući i poslove na izdvojenom mjestu rada (primjerice, rad kod kuće). Radnik koji rad želi obavljati kod kuće mora omogućiti poslodavcu ispunjavanje obveza zaštite na radu i pristup izdvojenom mjestu rada. Institut povremenog rada od kuće na zahtjev radnika trenutno ne postoji u Hrvatskoj – ovdje se ne radi o stalnom radu od kuće koji se uređuje ugovorom o radu na izdvojenom mjestu rada, već o povremenom obavljanju poslova od kuće za određene niskorizične poslove (administrativne, uredske i slične poslove) na zahtjev radnika, koje radnik pretežito obavlja u prostoru poslodavca, a za koje je takav povremeni rad učinkovit i prihvatljiv kako poslodavcu, tako i radniku.

**Administrativni postupak će se optimizirati ukidanjem obveze poslodavca za dokumentiranjem procjene rizika na izdvojenom mjestu rada na kojem radnik želi povremeno obavljati rad za poslove s malim rizikom odnosno administrativne, uredske i slične poslove za koje je prethodno procijenjen i dokumentiran mali rizik i koje radnik redovito obavlja u prostoru poslodavca. U daljnjem koraku, na opisane poslove s malim rizicima pojam „mjesta rada“, koji zahtjeva provedbu odgovarajućih sigurnosnih zahtjeva za radne prostorije, izuzima se u okolnostima rada na izdvojenom mjestu rada te se nadalje sigurnosni zahtjevi pri radu sa zaslonskom opremom izuzimaju pri radu na izdvojenom mjestu rada.**

|  |  |  |
| --- | --- | --- |
| **Aktivnosti** | **Nadležno tijelo** | **Rok provedbe** |
| 1. Izmjene Pravilnika o izradi procjene rizika („Narodne novine“, broj 112/14) | Ministarstvo rada i mirovinskoga sustava | Provedeno |
| 1. Donošenje novog Pravilnika o zaštiti na radu za mjesta rada | Ministarstvo rada i mirovinskoga sustava | III. kvartal 2020. |
| 1. Donošenje novog Pravilnika o izloženosti radnika statodinamičkim, psihofiziološkim i drugim naporima na radu | Ministarstvo zdravstva | I. kvartal 2021*.* |

|  |  |
| --- | --- |
| **EX POST - procjena trenutnog troška za poslovne subjekte** | **15.369.000** |
| **EX ANTE - procjena rasterećenja za poslovne subjekta** | **15.369.000** |
| **Procjena rasterećenja za poslovne subjekte** | **100%** |

* 1. **Digitalizacija postupka ishođenja uvjerenja da se ne vodi kazneni postupak za pravne osobe**

Uvjerenje da se ne vodi kazneni postupak dokazuje da: nije doneseno pravomoćno rješenje o provođenju istrage, ne postoji potvrđena optužnica, nije donesena presuda o izdavanju kaznenog naloga te nije donesena nepravomoćna presuda.

Uvjerenje da se ne vodi kazneni postupak ***za fizičke osobe***, a koje se traži u svrhu ostvarivanja prava iz zdravstvenog, invalidskog ili mirovinskog osiguranja, ostvarivanja prava iz socijalne skrbi te zasnivanja radnog odnosa, moguće je ishoditi putem sustava e-Građani koristeći NIAS identifikacijski i autentifikacijski sustav.

Uvjerenje da se ne vodi kazneni postupak ***za pravne osobe*** moguće je ishoditi jedino osobnim dolaskom osobe ovlaštene za zastupanje na nadležni općinski sud odnosno njegovu stalnu službu. Za potrebe izdavanja uvjerenja da se ne vodi kazneni postupak potrebno je ispuniti jedan primjerak obrasca zahtjeva za izdavanje uvjerenja (obrazac 9., dostupan na web stranicama Središnjeg državnog portala), predočiti osobnu iskaznicu te platiti sudsku pristojbu u iznosu od 30 kuna u državnim biljezima ili priložiti potvrdu o uplati putem internet bankarstva.

**Administrativni postupak će se optimizirati kroz elektroničko podnošenje zahtjeva za izdavanje uvjerenja i popratne dokumentacije putem sustava e-Poslovanje za pravne osobe.**

|  |  |  |
| --- | --- | --- |
| **Aktivnosti** | **Nadležno tijelo** | **Rok provedbe** |
| 1. Provođenje nabave za analizu, izradu IT rješenja te izradu korisničkog priručnika za nadogradnju sustava e-Spis novim uslugama | Ministarstvo pravosuđa | Provedeno |
| 1. Nadogradnja sustava e-Spis funkcionalnostima potrebnim za elektroničko ishođenje uvjerenja da se ne vodi kazneni postupak za pravne osobe | Ministarstvo pravosuđa | II. kvartal 2021. |
| 1. Povezivanje elektroničke usluge e-Spis sa sustavom e-Poslovanje i sustavom e-Pristojbe | Ministarstvo pravosuđa u suradnji s Ministarstvom uprave | II. kvartal 2021. |
| 1. Interna edukacija o korištenju novih funkcionalnosti sustava e-Spis | Ministarstvo pravosuđa | II. kvartal 2021. |
| 1. Upoznavanje korisnika (poslovnih subjekata) s novim funkcionalnostima sustava e-Spis | Ministarstvo pravosuđa | III. kvartal 2021. |

|  |  |
| --- | --- |
| **EX POST - procjena trenutnog troška za poslovne subjekte** | **462.000** |
| **EX ANTE - procjena rasterećenja za poslovne subjekta** | **254.000** |
| **Procjena rasterećenja za poslovne subjekte** | **55%** |

* 1. **Uspostava elektroničke komunikacije između pravnih osoba i sudova**

E-komunikacija je internetska aplikacija koja omogućava razmjenu elektroničkih pismena između sudionika u postupku i suda. Koristi se NIAS sustav (e-Građani) radi jedinstvene identifikacije korisnika. Aplikacija omogućava slanje podnesaka i priloga sudu, zaprimanje sudskih pošiljaka, udaljeni uvid u sudski predmet, notifikaciju o stečajnim postupcima i likvidacijama u kojima se nalaze stranke.

Zakonom o parničnom postupku je uvedena obveza elektroničke komunikacije pravnih osoba sa sudovima od 1. rujna 2020. Početkom 2020. su ispunjeni tehnički preduvjeti za elektroničku komunikaciju pravnih osoba sa sudovima.

**Administrativni postupak će se optimizirati kroz omogućavanje komunikacije između pravnih osoba i sudova elektroničkim putem.**

|  |  |  |
| --- | --- | --- |
| **Aktivnosti** | **Nadležno tijelo** | **Rok provedbe** |
| 1. Provođenje nabave za analizu, izradu IT rješenja te izradu korisničkog priručnika za nadogradnju sustava e-Spis novim uslugama | Ministarstvo pravosuđa | Provedeno |
| 1. Nadogradnja sustava e-Spis funkcionalnostima potrebnim za e-Komunikaciju za pravne osobe. Osobe koje pristupaju sustavu jedinstveno se identificiraju i autentificiraju putem NIAS sustava (e-Građani). | Ministarstvo pravosuđa | Provedeno |
| 1. Izrada plana promjene autentifikacije korisnika s NIAS sustava (e-Građani) na sustave e-Poslovanje/e-Ovlaštenja | Ministarstvo pravosuđa u suradnji s Ministarstvom uprave | IV. kvartal 2020. |
| 1. Interna edukacija o korištenju e-Komunikacije za pravne osobe | Ministarstvo pravosuđa | Provedeno |
| 1. Upoznavanje korisnika (poslovnih subjekata) s e-Komunikacijom za pravne osobe | Ministarstvo pravosuđa | III. kvartal 2020. |

* 1. **Digitalizacija podnošenja zahtjeva za jednostavno priključenje na mrežu električne energije**

Jednostavno priključenje se provodi u slučaju priključenja građevine jednostavnim priključkom, tj. u slučaju priključenja građevine na mrežu niskog napona (0,4 kV) za koji nije potrebno stvaranje tehničkih uvjeta u mreži. HEP - Operator distribucijskog sustava treba realizirati jednostavni priključak i priključiti građevinu podnositelja zahtjeva u roku od 30 dana od prve uplate naknade za priključenje prema ponudi o priključenju, uz prethodno riješene imovinsko-pravne odnose za izgradnju priključka. Jednostavno priključenje provodi se u dva slučaja:

* **U slučaju priključenja građevine koja se gradi**, a za koju je utvrđena mogućnost jednostavnog priključenja, pri čemu je administrativni postupak u cijelosti digitaliziran te se provodi putem sustava e-Dozvole Ministarstva graditeljstva i prostornog uređenja te
* **U slučaju promjena na priključku postojećih građevina** navedenih u čl. 13, st. 3. Uredbe o izdavanju energetskih suglasnosti i utvrđivanju uvjeta i rokova priključenja na elektroenergetsku mrežu („Narodne novine“, broj 7/18), pri čemu se administrativni postupak odvija razmjenom dokumentacije s operatorom distribucijskog sustava u papirnatom obliku osobnim dolaskom korisnika ili poštom.

**U sklopu Akcijskog plana će biti optimiziran administrativni postupak jednostavnog priključenja na mrežu električne energije u slučaju promjena na priključku postojećih građevina. Administrativni postupak će se optimizirati kroz elektroničko podnošenje zahtjeva i popratne dokumentacije.**

|  |  |  |
| --- | --- | --- |
| **Aktivnosti** | **Nadležno tijelo** | **Rok provedbe** |
| 1. Provođenje nabave za izradu tehničkih specifikacija novog informatičkog sustava e-Pristup mreži i izrada korisničkog priručnika | Ministarstvo zaštite okoliša i energetike u suradnji s HEP – Operatorom distribucijskog sustava | III. kvartal 2020. |
| 1. Izrada informatičkog sustava e-Pristup mreži za proces jednostavnog priključenja na mrežu električne energije u slučaju promjena na priključku postojećih građevina | Ministarstvo zaštite okoliša i energetike u suradnji s HEP – Operatorom distribucijskog sustava | I. kvartal 2021. |
| 1. Povezivanje elektroničke usluge e-Pristup mreži s NIAS sustavom (e-Građani) i sustavom e-Poslovanje | Ministarstvo zaštite okoliša i energetike u suradnji s HEP – Operatorom distribucijskog sustava i Ministarstvom uprave | I. kvartal 2021. |
| 1. Donošenje novog Zakona o tržištu električne energije sukladno Direktivi 2019/944 | Ministarstvo zaštite okoliše i energetike | I. kvartal 2021. |
| 1. Izmjena Pravila o priključenju na distribucijsku mrežu (4. travnja 2018.) | Ministarstvo zaštite okoliša i energetike u suradnji s HEP – Operatorom distribucijskog sustava | III. kvartal 2020. |
| 1. Izmjena Općih uvjeta za korištenje mreže i opskrbu električnom energijom („Narodne novine“, broj 85/2015) | Ministarstvo zaštite okoliša i energetike u suradnji s Hrvatskom energetskom regulatornom agencijom | II. kvartal 2021. |
| 1. Interna edukacija o korištenju novih funkcionalnosti sustava e-Pristup mreži | Ministarstvo zaštite okoliša i energetike u suradnji s HEP – Operatorom distribucijskog sustava | I. kvartal 2021. |
| 1. Upoznavanje korisnika (poslovnih subjekata) s novim funkcionalnostima sustava e-Pristup mreži | Ministarstvo zaštite okoliša i energetike u suradnji s HEP – Operatorom distribucijskog sustava | I. kvartal 2021. |

|  |  |
| --- | --- |
| **EX POST - procjena trenutnog troška za poslovne subjekte** | **4.564.000** |
| **EX ANTE - procjena rasterećenja za poslovne subjekta** | **2.982.000** |
| **Procjena rasterećenja za poslovne subjekte** | **65%** |

* 1. **Uvođenje digitalizirane građevinske knjige e-Građevinski dnevnik**

Izradom ove aplikacije omogućit će se praćenje procesa građenja od dobivanja građevinske dozvole i prijave gradilišta do tehničkog pregleda izgrađene građevine. Tijela koja će pratiti proces su: Ministarstvo graditeljstva i prostornoga uređenja, županijski i lokalni uredi nadležni za izdavanje dozvola, Državni inspektorat, Služba građevinske inspekcije te inspekcija rada. Aplikacija će imati zadaću voditi gradilište od strane nadzornih inženjera, inženjera gradilišta i drugih tijela koja neposredno sudjeluju u građenju npr. laboratoriji za ispitivanje svojstva ugrađenih materijala i sl. Aplikacija se uspostavlja u suradnji s resornim komorama (4) na području cijele Republike Hrvatske i procjenjuje se da bi se njome služilo oko 30.000 korisnika**.**

**Administrativni postupak će se optimizirati kroz elektroničko vođenje gradilišta i kontrolu građenja od strane svih sudionika u gradnji i građevinske inspekcije i inspekcije rada.**

|  |  |  |
| --- | --- | --- |
| **Aktivnosti** | **Nadležno tijelo** | **Rok provedbe** |
| 1. Izrada tehničke specifikacije i provođenje nabave za izradu tehničkih specifikacija za izradu aplikacije e-Građevinski dnevnik | Ministarstvo graditeljstva i prostornoga uređenja | III. kvartal 2020. |
| 1. Izmjene i dopune Pravilnika o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“, br. 111/14, 107/15, 20/17, 98/19 i 121/19) | Ministarstvo graditeljstva i prostornoga uređenja | IV. kvartal 2020. |
| 1. Razvoj nove e-usluge za vođenje građenja e-Građevinski dnevnik | Ministarstvo graditeljstva i prostornoga uređenja | I. kvartal 2021. |
| 1. Razvoj servisa za povezivanje s informacijskim sustavom prostornog uređenja | Ministarstvo graditeljstva i prostornoga uređenja | I. kvartal 2021. |
| 1. Edukacija svih sudionika u gradnji o korištenju novih funkcionalnosti sustava e-Građevinski dnevnik | Ministarstvo graditeljstva i prostornoga uređenja | II. kvartal 2021. |

|  |  |
| --- | --- |
| **EX POST - procjena trenutnog troška za poslovne subjekte** | **657.198.750** |
| **EX ANTE - procjena rasterećenja za poslovne subjekta** | **487.920.284** |
| **Procjena rasterećenja za poslovne subjekte** | **74%** |